
Postup krokov na poukázanie 2% (3%) pre zamestnancov, ktorí 

sami nepodávajú daňové priznanie
a ktorí požiadali svojho zamestnávateľa o vykonanie
ročného zúčtovania zaplatených preddavkov na daň z príjmov za rok 2025.
· Do 15.02.2026 požiadajte zamestnávateľa o vykonanie ročného zúčtovania zaplatených preddavkov na daň

· Požiadajte zamestnávateľa, aby Vám vystavil tlačivo:
„Potvrdenie o zaplatení dane z príjmov zo závislej činnosti“ (viď ni)
· Z Potvrdenia si viete zistiť dátum zaplatenia dane a vypočítať 2% z výšky zaplatenej dane, ktoré zadáte do Vyhlásenia  (napr. ak Daň na úhradu z riadku 26 je napr. 850,00 Eur, tak hľadaná hodnota 2% je 850,00 x 0,02 = 17,00 Eur). Tieto údaje aj s Vašimi iniciálmi zapíšete do tlačiva:
„Vyhlásenie o poukázaní podielu zaplatenej dane z príjmov fyzickej osoby“
· do riadku12 Vyhlásenia napíšete výšku dane na úhradu (napr. 850,00)
· do riadku13 Vyhlásenia napíšete vypočítané 2% z výšky Dane na úhradu (vypočítaných 17 Eur)
· do riadku14 Vyhlásenia odpíšete dátum z  Potvrdenia o zaplatení dane.
2% z Vašej zaplatenej dane, to je maximálna suma, ktorú môžete v prospech prijímateľa poukázať, ak ste v roku 2025 neboli dobrovoľníkom, alebo dobrovoľnícky 
odpracovali menej ako 40 hodín. Táto suma však musí byť minimálne 3 Eur.
3% z Vašej zaplatenej dane, ak ste v roku 2025 odpracovali dobrovoľnícky minimálne 40 hodín a získate o tom Potvrdenie od organizácie/organizácií, pre ktoré ste v roku 2025 dobrovoľnícky pracovali. Toto potvrdenie vydáva organizácia, pre ktorú ste pracovali a je povinnou prílohou k Vyhláseniu a Potvrdeniu
· Obchodné meno alebo názov:
Alliance Francaise
· Sídlo – obec, PSČ, ulica, číslo:
975 58 Banská Bystrica, Lazovná 9

· Právna forma:


org. s medzinár. prvkom
· Identifikačné číslo (IČO):

37891901 (v tlačive sa zarovnáva sprava)
· Obe tieto tlačivá, teda Vyhlásenie spolu s Potvrdením (ak ste boli dobrovoľník, aj Potvrdenie o dobrovoľníckej činnosti), doručte do 30.04.2026 na daňový úrad podľa Vášho bydliska, 

alebo ak ste z BB, tak môžete včas aj k nám do Alliance Française, Lazovná 9, BB (my ich doručíme na Daňový úrad).

· Špecializovaná web stránka k 2% z dane:

www.rozhodni.sk  (vzory TLAČÍV)
Tlačivo pre Potvrdenie https://rozhodni.sk/wp-content/uploads/2026/01/V2Pv25_P.pdf.

Tlačivo pre Vyhlásenie https://rozhodni.sk/wp-content/uploads/2026/01/V2Pv25_V.pdf.[image: image1.png]



Président : Tomáš MÁRTON
directionbb@afsk.sk
Alliance Française, Lazovná 9, 975 58 Banská Bystrica, Slovaquie
Téléphone : (+421) 905 248 835

